tartuNLP/wikipedia-smugri-20251201 huggingface dataset:
Krepp

Krepp (tekstiili nimena prantsuse keelest "le crêpe", pärit ladinakeelsest "crispus" 'kähar', 'kobruline') on üldnimetus kangastele, mida iseloomustab matt ja teraline või laineline pealispind. Kreppkangad liigitatakse ehtsateks kreppideks (krepplõngast kootud krepid) ja krepi jäljenditeks (kreppsiduses kootud või kanga lõppviimistlusega loodud krepid).
Liigitamine.
Materjali järgi.
Krepp-pind võib esineda igast materjalist kiu puhul, nii siidkrepina kui villase krepina.
Saamisviisi järgi.
Krepi pind on saavutatud erinevate kreppide puhul erinevate vahenditega:
Täiskreppkangad on žoržett, kreppšifoon, India krepp ja krepp-romään.
Poolkreppkangad on krepdešiin, krepšinett, marokään, kreppsatään, puukooremustriline krepp ja sammalkrepp
Krepplõng.
Krepplõngaks nimetatakse lõngu, mille ühel meetril on umbes 2000 keerdu. Krepplõngast kootud kangad kipuvad pinge tõttu äärtest rulluma ja selle vältimiseks kasutatakse kudumisel vaheldumisi s- ja z-keeruga lõngu kas üksikult (1S/1Z) või kahekaupa (2S/2Z) vaheldumisi, seda nii koe- kui lõimelõngades.
Kreppkangaste omadused.
Kreppkangad ei kortsu kergesti ja moodustavad ilusaid drapeeringuid. Kuid eriti ehtsaid kreppe on raske hooldada, lõikeääred lähevad kergesti narmendama ning rulluvad ja kangas tõmbub pesus tugevalt kokku.
Alates 20. sajandi algusest on must krepp omandanud olulise koha leinarõivastes (kasvõi vaid musta krepist leinalindina).
Juba Ülikool

Juba ülikool (inglise keeles "University of Juba") on ülikool Lõuna-Sudaanis Jubas. 
Juba ülikool on üks seitsmest Lõuna-Sudaani ülikoolist. Ülikool asutati 1975, kuid esimesed üliõpilased alustasid õpinguid 1977. aastal. 
Juba ülikoolis õpib üle 18 000 üliõpilase.
Ulanów

Ulanów on linn Poolas Podkarpacie vojevoodkonnas Nisko maakonnas, Ulanówi valla halduskeskus. Linn asub Sani jõe ääres, Niskost ligikaudu 9,5 km idakagus.
Ulanów sai linnaõigused 1616. aastal, kuid kaotas need 1934. aastal. Ulanów sai linnaõigused tagasi 1958. aastal.
Cieszanów

Cieszanów on linn Poolas Podkarpacie vojevoodkonnas Lubaczówi maakonnas, Cieszanówi valla halduskeskus. Cieszanów asub Ukraina piirist ligi 20 km kaugusel, Rzeszówist umbes 85 km idakirdes.
Cieszanówit on ürikutes esmamainitud 1496. aastal, Magdeburgi linnaõigused sai 1590. aastal.
Kaubatee

Kaubatee on kaubaretkedeks või -vedudeks kasutatud tee.
Donauturm

Donauturm (eesti keeles kui "Doonau torn") on Viini linnas Doonau jõe vasakkaldal Donaustadtis (nn "Transdanubienis") asuv teletorn. 1964. aastal avatud Austria kõrgeim ehitis on 252-meetri kõrgune.
Genoomne imprintimine

Genoomne imprintimine on epigeneetiline fenomen, mis põhjustab valikulise geeniekspressiooni vastavalt sellele, kummalt vanemalt geen päriti. Genoomse imprintimise vorme on näidatud nii taime- ja loomariigis kui ka seentel. 2014. aasta seisuga teatakse hiirel 150 imprinditud geeni ja inimesel umbes 70.
Diploidsetes organismides on keharakkudes kaks genoomikoopiat: üks mõlemalt vanemalt. Autosoomsetes geenides toimub ekspressioon enamasti mõlemas alleelis. Imetajatel seevastu on väike osa geene imprinditud, mis tähendab, et ekspresseerub vaid üks alleelidest.
See epigeneetiline protsess põhineb DNA metülatsioonil ja histoonide modifikatsioonidel, muutmata geneetilist koodi. Soospetsiifiline imprinting tekib gametogeneesi ajal ja püsib läbi viljastumise. Need imprinditud mustrid jäävad püsima ka läbi globaalse demetülatsiooni ja säilivad somaatilistes rakkudes elu lõpuni. Primordiaalsetes sugurakkudes demetülatsiooni ajal imprinditud muster kustutatakse ja see tekib uuesti gametogeneesi käigus vastavalt soole.
Imprintimine on oluline varases embrüo ja loote arengus.
Příbor

Příbor (saksa keeles "Freiberg in Mähren") on linn Tšehhis Morava-Sileesia maakonnas Nový Jičíni ringkonnas.
Příbori vanalinn on alates 1. juunist 1989 ajalooline linnakaitsereservaat.
Inimesed.
1856. aasta 6. mail sündis linnas psühhoanalüütik Sigismund Freud.
Radomyśl Wielki

Radomyśl Wielki on linn Poolas Podkarpacie vojevoodkonnas Mieleci maakonnas, Radomyśl Wielki valla halduskeskus. Radomyśl Wielki asub Mielecist umbes 15 km edelas.
Radomyśl Wielki sai linnaõigused 1581. aastal. 1896. aastal kaotas Radomyśl Wielki linnaõigused, kuid sai need tagasi 1934. aastal. Teises maailmasõjas hävis 80% linna hoonetest.
Oleszyce

Oleszyce on linn Poolas Podkarpacie vojevoodkonnas Lubaczówi maakonnas, Oleszyce valla halduskeskus. Oleszyce asub Lubaczówist umbes 6 km läänes.
Oleszyce sai linnaõigused 1576. aastal. 1901. aastal sai Oleszyce suures tulekahjus rängalt kannatada ja kaotas 1915. aastal linnaõigused. 1989. aastal anti Oleszycele linnaõigused tagasi.
Orotši keel

Orotši keel on Venemaal Kaug-Idas Habarovski krais orotšite räägitud tunguusi keel. See on nanai ja udehe keele lähedane sugulaskeel.
Orotši keel on hääbunud. Viimane aktiivne kõneleja suri 2008. aastal, kuigi ka hilisematel rahvaloendustel on märkinud mitmed inimesed end keele oskajateks. 2010. aasta Venemaa rahvaloenduse andmeil oskas Venemaal orotši keelt 8 inimest ja 2021. aasta rahvaloendusel oli 119 inimese emakeeleks märgitud orotši keel, kuid neist olid rahvuselt orotšid vaid 9. Orotšeid oli 2000. aastate alguses ametlikel andmetel veidi alla 1000, kuid tegelik arv on tunduvalt väiksem, sest orotšiteks nimetavad end ka mõnede teiste väikerahvaste esindajad.
Orotši kirjakeel ei ole välja kujunenud.
Pruchnik

Pruchnik on linn Poolas Podkarpacie vojevoodkonnas Jarosławi maakonnas, Pruchniki valla halduskeskus. Pruchnik asub Jarosławist umbes 17 km edelas.
Pruchnik sai linnaõigused 1370. aastal, kuid kaotas need 1935. aastal. 1. jaanuaril 2011 sai Pruchnik linnaõigused tagasi.
2019. aasta Copa América

2019. aasta Copa América olid 46. Lõuna-Ameerika meistrivõistlused jalgpallis. Need toimusid Brasiilias 14. juunist 7. juulini.
Võistlustel osales 12 meeskonda, neist kümme Lõuna-Ameerikast. AFC-i liikmed Jaapan ja Katar osalesid külalismeeskondadena.
Üheksandat korda võitis Copa América Brasiilia koondis, kes alistas finaalis Peruu tulemusega 3:1.
Väljalangemismängud.
Kolmanda koha mäng.
&lt;section end=TPP /&gt;
2019. aasta Copa América meeskonnad

See artikkel toob 2019. aasta Copa América osalejariikide võistkondade koosseisud.
A-alagrupp.
Brasiilia.
Peatreener Tite
Boliivia.
Peatreener Eduardo Villegas
Venezuela.
Peatreener Rafael Dudamel
Peruu.
Peatreener Ricardo Gareca
B-alagrupp.
Argentina.
Peatreener Lionel Scaloni
Colombia.
Peatreener Carlos Queiroz
Paraguay.
Peatreener Eduardo Berizzo
Katar.
Peatreener Félix Sánchez
C-alagrupp.
Uruguay.
Peatreener Óscar Tabárez
Ecuador.
Peatreener Hernán Darío Gómez
 
Jaapan.
Peatreener Hajime Moriyasu
Tšiili.
Peatreener Reinaldo Rueda
Pumpuang Duangjan

 
Pumpuang Duangjan (tai keeles พุ่มพวง ดวงจันทร์; 4. august 1961 – 13. juuni 1992) oli tai laulja ja näitleja.
Sõltuvuslik tekkimine

Sõltuvuslik tekkimine (sanskriti keeles "pratītyasamutpāda"; paali keeles "paṭiccasamuppāda"; tiibeti keeles "rten cing ’brel bar ’byung ba"; hiina keeles 縁起 "yuanqi"; jaapani keeles "engi") on budismis üks kesksemaid õpetusi, mille kohaselt miski ei ole püsiv ega teki iseenesest, vaid on pidevas põhjuse-tagajärje seoses. Sõltuvuslikku tekkimist iseloomustab kõige üldisemalt väide: “Kui see on olemas, siis tekib ka too.” Sõltuvuslik tekkimine on seotud neljast õilsast tõest teise ja kolmandaga, seletades üksikasjalikult lahti kannatuse põhjused ja nende põhjuste lakkamise.
Kannatused tekivad teadmatusest, mis viib isiksuse moodustumiseni ning sansaarasse ja surma. Kannatused lakkavad teadmise puhul, mis viib vabanemisele, tühjusse, surematusse ehk nirvaanasse. 
Allikad.
Sõltuvusliku tekkimise õpetust esitatakse mitmetes Tipitaka tekstides: 
Kaksteist lüli.
Sõltuvuslik tekkimine jaguneb 12 lüliks (sanskriti keeles "nidāna"): 
Käsitlusi.
Klassikalise käsitluse kohaselt (Buddhaghosa, 5. sajand, jt) esitavad sõltuvusliku tekkimise lülid kolme ümbersündi: esimesed kaks lüli eelmist elu, järgnevad kaheksa käesolevat ning kaks viimast lüli juba järgmist elu. 
Kaasaegsete käsitluste järgi (Buddhadasa, 20. sajand, jt) esitab sõltuvusliku tekkimise ahel inimese meeles toimuvaid protsesse, mis võivad toimuda väga kiiresti ja teadvustamatult ning leida aset iga päev.
Mahajaanas seostatakse sõltuvuslik tekkimine tühjuse mõistega ning seda nimetatakse sageli 'seadmusevalla sõltuvuslikuks tekkimiseks', milles kõik mõisted ehk dharmad on tühjad, ilma omaolekuta ("svabhāva"), nad ei püsi ja tekivad erinevate põhjuste tõttu ning neil puudub tähendus. Sõltuvuslikku tekkimist käsitletakse «Riisitaimesuutras», Nagarjuna Mulamadhyamakakarika's jm.
Kannatuste tekkimine ja lakkamine on sõltuvusliku tekkimise kontekstis nagu sama mündi kaks külge, mis pidevalt langedes avalduvad kippumisena olemisse või olematusse. Kesktee õpetuse kohaselt tuleks neid äärmusi vältida. 
Sõltuvuslikku tekkimist on tänapäeva teaduses vahel vaadeldud kui tegelikkuse ontoloogilist kirjeldust. Budismi seisukohalt on see pigem siiski vabanemisõpetuse osa, mis aitab teadvustada ja lahendada sansaara ja kannatuse olemust ning seeläbi neist vabaneda.
Sõltuvuslikku tekkimist esitab kujundlikult olemiseratta mandala.
Seadmuseratas

Seadmuseratas (sanskriti keeles "dharmacakra"; paali keeles "dhammacakka"; tiibeti keeles "chos kyi ’khor lo"; hiina keeles 法輪 "falun"; jaapani keeles "hōrin"), Buddha õpetuse sümbol, mida kujutatakse kaheksaosalist teed sümboliseeriva kaheksa kodaraga rattana.
Mitmetes mahajaana koolkondades kasutatakse mõistet seadmuseratas budismi ajaloo periodiseerimisel, neis käsitlustes olevat seadmuseratas teinud kolm pööret. Esimesed kaks pööret on tavaliselt ühised:
Vadžrajaanas peetakse kolmandaks pöördeks kõiki vadžrajaana õpetusi.
Ratta sümbol on kasutusel ka hinduismisis, sikhismis, džainismis jm.
Püüvõrk

Püüvõrk on kurnpüünis, mis ühest otsast ankurdatud ja teisest otsast veetav, üle 80 mm silmasuurusega ning kuni 120 m pikkune võrk.
Kalapüügieeskirjas on püüvõrk määratletud kurnpüüniste hulka, kuid püügi põhimõtte poolest võib seda vaadelda aktiivselt toimiva nakkepüünisena, kuna püünise vedamisel läbi vee takerduvad sellest läbi ujuda püüdvad kalad püüvõrgu linasse. Püüvõrku kasutatakse Eestis peamiselt Lämmijärvel koha, latika ja haugi püügiks.
Reidle

Reidle oli küla Võrumaal.
Küla kuulus Vana-Antsla mõisa alla ja on märgitud 1839. aasta Rückeri kaardile. Külas asus Reidle kool.
1945. aastast oli külas Reidle külanõukogu keskus. 
Endise Reidle küla alad on praegu jagatud Säre ja Kollino külade vahel.
Õngpüünis

Õngpüünis on püügivahend, mille kasutamise põhimõte seisneb kala peibutamises õngekonksule kinnitatud sööda või muu peibutusvahendiga, mille haaramisel kala haakub.
Kala haarab konksu külge kinnitatud või konksuga varustatud orgaanilist sööta või tehislikku peibutist. Peibutiseks võib olla ka läikiv konks ise (nt räimeõng).
Õngpüüniste määratlus ja kasutamine on Eestis sätestatud kalapüügieeskirjaga.
Lubatud õngpüünised on lihtkäsiõng, käsiõng, spinning, vedel, sikuti, lendõng, räimeõng, põhjaõng, und ja õngejada.
Krzywiń

Krzywiń (saksa keeles "Kriewen") on linn Poolas Suur-Poola vojevoodkonnas Kościani maakonnas, Krzywińi valla halduskeskus. Krzywiń asub Lesznost umbes 22 km kirdes.
Krzywińit on ürikutes esmamainitud 1181. aastal, linnaõigused sai 1257. aastal. Teise Poola jagamise tulemusel läks linn 1793. aastal Preisi kuningriigi võimu alla. Vahepeal oli aastatel 1807–1815 Varssavi hertsogiriigi koosseisus. 1919. aastal läks linn tagasi Poolale.
Delfti tehnikaülikool

Delfti Tehnikaülikool (hollandi keeles "Technische Universiteit Delft") on tehnikaülikool Hollandis Delftis; ühtlasi vanim, suurim ja innovatiivseim Hollandi tehnikaülikool. Ülikool asutati 1842. Ülikoolis õpib üle 12 000 üliõpilase.
Seadmuseratta käimapanemine

"Seadmuseratta käimapanemine", ka “Dharmaratta pöörlemapanek” vmt (sanskriti keeles "dharmacakrapravartana"; paali keeles "dhammacakkappavattana") on budismis üks olulisemaid tekste, mis kuulub "Saṃyutta-nikāya" koosseisu.
Buddha räägib selles neljast õilsast tõest ja õilsast kaheksaosalisest teest. Seda peetakse Buddha esimeseks õpetuseks, mille ta pidas Vārānasī lähedal Sārnāthi Hirvepargis oma viiele endisele kaaslasele. Seadmuseratta käimapanemist ja selle õpetust tunnistavad kõik budismi voolud.
Buddha on korduvalt ütelnud, et ta õpetab ainult üht asja: rahulolematuse lõpetamist ("dukkha nirodha").
Tekst.
Buddha loetleb mitmeid kannatusi tekitavaid asjaolusid ning toob siis esile nende kõigi algpõhjuse, milleks on inimene ise, tema isiksus. 
Sündi, vananemist, haigust ja surma ei saa vältida, küll aga saab vältida rahulolematust nende pärast. Kannatamine on isiklik suhe, inimese enda reaktsioon sündmustele ja nähtustele, mis on tegelikult oma tähenduselt tühjad ja millel puudub omaolek. Igasugune reaktsioon toimuvale ongi kannatamine.
Kannatuste algpõhjusest, viiest isiksuse moodustajast, räägitakse pikemalt Buddha järgmises õpetuses, "Isetuse õpetus". Selles õpetuses jätkatakse kannatuse põhjustaja, kannatuse lakkamise ja kannatuse lakkamisele viiva kaheksaastmelise teega, mis kokku moodustavad neli õilsat tõde.
Terminoloogia.
“Dharmaratta pöörlemapanek” on sanskriti keeles "dharmacakrapravartana". Sõna "pravartana" tähendab ‘liikumapanekut’, "cakra" – ‘ratast’, "dharma" on ‘dharma’ ehk ‘tekst’. Kui kanda kogu see väljend üle 20. sajandi teise poole terminoloogiasse, siis saaksime tõlkevasteks ‘tekstigenereerimismehhanismi käivitamine’ ehk ‘dharmavärgi käimapanek’. Sellega pani Buddha käima budistliku õpetuse ja kõike edasist võib vaadelda kui kommentaari sellele tekstile.
Pealkirjas sisaldub budismi kõige tähtsam sõna, mis paali keeles on "dhamma", sanskritis – "dharma". Sõna "dharma" oli levinud Indias ammu enne Buddhat ning see tähendab kõige üldisemas mõttes seda, mida euroopa keeltes tähistab sõna ‘kultuur’. Dharma oli veedade ajastu kultuur, veedade tekstid tasapisi asendusid brahmanistlike tekstidega, siis muutus dharma brahmanistlikuks kultuuriks. Budism ei võtnud üle brahmanistlikku kultuuri, vaid lõi oma kultuuri.
Seadmuseratta pöörded.
Seadmuseratas on Buddha õpetuse sümbol, mida kujutatakse kaheksaosalist teed sümboliseeriva kaheksa kodaraga rattana. Mitmetes mahajaana koolkondades kasutatakse seda mõistet budismi ajaloo periodiseerimisel, nagu oleks seadmuseratas teinud kolm pööret: 
Vadžrajaanas peetakse kolmandaks pöördeks kõiki vadžrajaana õpetusi.
Ratta sümbol on kasutusel ka hinduismisis, sikhismis, džainismis jm.
San Marcose ülikool

San Marcose ülikool (hispaania keeles "Universidad Nacional Mayor de San Marcos") on ülikool Peruus Limas, Peruu vanim ülikool.
Ülikool asutati 1551.
Ülikoolis õpib üle 33 000 üliõpilase (2008).
UNESCO maailmapärand Marokos

Maroko alal on UNESCO maailmapärandi nimistus üheksa objekti ja 13 objekti kandidaati.
Nimistusse on kantud:
Lima Ülikool

Lima ülikool (hispaania keeles "Universidad de Lima") on eraülikool Peruus Limas.
Ülikool asutati 1962 ja seda peetakse üheks riigi mainekaimaks ülikooliks.
2025. aasta seisuga oli üliõpilasi 28 000.
Sārnāth

Sārnāth on üks tähtsamaid budismi pühapaikasid (tšaitja), mis asub tänapäeval Vārānasī eeslinnas.
Sārnāthi Hirvepargis andis Buddha pärast oma virgumist viiele endisele kaaslasele esimese jutluse, "Seadmuseratta käimapanemine".
Selle koha tähistamiseks püstitati juba kuningas Ašoka ajal (3. sajandil eKr) stuupa, millele rajati 4.–6. sajandil praeguseni säilinud Dhameki stuupa.
Kuni 12. sajandini oli Sārnāth oluline budismi keskus arvukate templite, vihaarade, stuupade ja skulptuuridega.
Chung-Angi ülikool

Chung-Angi ülikool (korea keeles "중앙대학교", "Jungang Daehakgyo") on eraülikool Lõuna-Koreas Soulis.
Ülikool asutati 1918.
Ülikoolis õpib üle 28 000 üliõpilase.
KAIST

KAIST (ametliku nimega "Korea Advanced Institute of Science and Technology") on ülikool Lõuna-Koreas Daejeonis.
KAIST asutati 1971.
KAISTis õpib üle 10 000 üliõpilase (2013).
Souli ülikool

Souli ülikool (inglise keeles "Seoul National University") on ülikool Lõuna-Koreas Soulis.
Ülikool on asutatud 1946. aastal
Ülikoolis õpib üle 26 000 üliõpilase.
Campinase ülikool

Campinase ülikool (portugali keeles "Universidade Estadual de Campinas", lühendatult Unicamp) on ülikool Brasiilias Campinases; ühtlasi Brasiilia ja kogu Ladina-Ameerika prestiižsemaid ülikoole.
Ülikool asutati 1962.
Ülikoolis õpib üle 34 000 üliõpilase.
Stawiszyn

Stawiszyn on linn Poolas Suur-Poola vojevoodkonnas Kaliszi maakonnas, Stawiszyni valla halduskeskus. Stawiszyn asub Kaliszist umbes 17 km põhjas.
Stawiszyn sai linnaõigused 1291. aastal, kuid kaotas need 1870. aastal. Linnaõigused sai tagasi 1919. aastal. Stawiszyn on kõige väiksema pindalaga linn Poolas.
Messier 71

Messier 71 (ka M71 ja NGC 6838) on kerasparv, mis asub Noole tähtkujus.
Parve avastas 1745. aastal Philippe Loys de Chéseaux ja 1780. aastal lisas Charles Messier selle oma kataloogi. See on üks väiksemaid teadaolevaid kerasparvi.
Messier 71 asub Maast umbes 12 000 valgusaasta kaugusel ja on umbes 27 valgusaastat lai.
São Paulo ülikool

São Paulo ülikool (portugali keeles "Universidade de São Paulo") on ülikool Brasiilias São Paulos; ühtlasi riigi suurim ülikool ja üldse riigi prestiižseim õppeasutus.
Ülikool asutati 1934.
Ülikoolis õpib üle 90 000 üliõpilase (2010).
Lavali ülikool

Lavali ülikool (prantsuse keeles "Université Laval") on prantsuskeelne eraülikool Kanadas Québecis.
Ülikool asutati 1663 (seminar) ja 1852 sai ülikooli staatuse.
Ülikoolis õpib üle 44 000 üliõpilase (2008).
Grajewo

Grajewo on linn Poolas Podlaasia vojevoodkonnas, Grajewo maakonna halduskeskus. Grajewo asub Białystokist umbes 73 km loodes.
Grajewot on ürikutes esmamainitud 1426. aastal, linnaõigused sai 1540. aastal. Grajewo kaotas linnaõigused 1870. Esimeses maailmasõjas hävis suur osa linnast. Grajewo sai linnaõigused tagasi 1919. aastal.
Messier 15

Messier 15 (ka M15 ja NGC 7078) on kerasparv, mis asub Pegasuse tähtkujus.
Parve avastas 1746. aastal Jean-Dominique Maraldi ja 1764. aastal lisas Charles Messier selle oma kataloogi. Messier 15 on umbes 12 miljardit aastat vana ja see on üks vanimaid teadaolevaid kerasparvi. Messier 15 asub Maast 33600 valgusaasta kaugusel ja selle diameeter on 175 valgusaastat. Parves asub üle 100 000 tähe.
Montréali ülikool

Montréali ülikool (prantsuse keeles "Université de Montréal") on prantsuskeelne ülikool Kanadas Montréalis; ühtlasi üks suurimaid Kanada ülikoole ja ühtlasi üks tähtsamaid Kanada teaduskeskuseid.
Ülikool asutati 1878.
Ülikoolis õpib üle 56 000 üliõpilase (2008).
Kalmari Ülikool

Kalmari Ülikool (rootsi keeles "Högskolan i Kalmar") oli ülikool Rootsis Kalmaris. 2010 moodustati Kalmari ja Växjö Ülikooli ühinemisel uus ülikool: Linné Ülikool.
Ülikool asutati 1977.
Lembit Kull

Lembit Kull (22. juuli 1921 Kullimaa – 14. juuni 2019 Tartu) oli eesti mehaanikateadlane ja õppejõud.
Ta kasvas Kullima talus, õppis Pumbioja Algkoolis ja Vändra Gümnaasiumis (lõpetas 1941).
Ta lõpetas Tartu Riikliku Ülikooli 1951. aastal matemaatikuna. 
Ta töötas pikka aega Eesti Põllumajanduse Akadeemia teoreetilise mehaanika kateedris õppejõuna. 
Ta tegeles ka genealoogiaga ja Vändra valla ajalooga.
Pere.
Tema abikaasa oli matemaatikaõpetaja Hilja Kull, pojad Kalevi Kull ja Olevi Kull.
Tema vanemad olid Mart Kull (1886–1961) ja Emilie Kull (sünd. Jürisson, 1889–1976). Tema vennad olid Mart Kull (1914–2007) ja Juhan Kull (1915–1960). 
Ta on maetud Tartus Raadi (Vana-Jaani) kalmistule. Hauakivi autor on Rein Karus.
Madridi Complutense Ülikool

Madridi Complutense Ülikool (hispaania keeles "Universidad Complutense de Madrid", ladina keeles "Universitas Complutensis") on ülikool Hispaanias Madridis; ühtlasi riigi tähtsaim ülikool.
Ülikool asutati 13. aprillil 1499 ning on üks vanimaid ülikoole Hispaanias ja Euroopas. Ülikoolil on kolm linnakut: Madridi Ülikoolilinn, Somosaguase ülikoolilinnak ja Chamberí-Centro ülikoolilinnak. Ülikooli raamatukogu on Hispaania suurim ülikooli raamatukogu ja riigi suuruselt teine raamatukogu pärast Hispaania rahvusraamatukogu. Ülikooli nimi tuleneb iidse Rooma asula Complutumi nimest, mis on tänapäeval osaliselt välja kaevatud arheoloogiline ala Alcalá de Henareses, Madridist ida pool. 
Ülikoolis õpib üle 86 000 üliõpilase, mis teeb sellest Euroopa suuruselt kolmanda ülikooli. Madridi Complutense Ülikoolis on õppinud seitse kaheksast Hispaania Nobeli auhinna laureaadist ning teisigi silmapaistvaid isikuid.
Dukkha

Dukkha ehk kannatus või rahulolematus (sanskriti keeles "duḥkha"; paali keeles "dukkha"; tiibeti keeles "sdug bsngal"; hiina keeles 苦 "ku"; jaapani keeles "ku") on budismis üks põhimõisteid. 
See on esimene neljast õilsast tõest ja sellest räägib Buddha juba oma esimeses õpetuses "Seadmuseratta käimapanemine". 
Kannatus või rahulolematus on ka üks sansaara kolmest põhiomadusest ehk olemasolu tunnusest koos isetuse ja püsitusega. 
Mõiste.
Paalikeelne sõna "dukkha" (sanskriti keeles "duḥkha") viitab eelkõige rahulolematusele, kannatamisele kõige üldisemas mõttes, kõikvõimalikele ebameeldivustele ja ebamugavustele. Kannatuse vastandiks on rahulolu, püsiv õnn, rõõmus ja mõnus kulgemine (sanskriti ja paali keeles "sukha"). Ühe etümoloogia järgi tähistas "dukkha" halvasti tehtud ratast, mille telg on keskmest väljas ja mis seetõttu loperdab, seevastu "sukha" öeldi hästi tehtud ratta kohta, mis annab mõnusa ja sujuva mineku. 
Tekstid.
Paali kaanonis esineb mõiste "dukkha" esimest korda Buddha jutluses "Seadmuseratta käimapanemine", mis kuulub "Saṃyutta-nikāya" koosseisu.
Buddha loetleb selles mitmeid kannatusi tekitavaid asjaolusid ning toob siis esile nende kõigi algpõhjuse, milleks on inimene ise, tema isiksus. 
Interpretatsioonid.
Buddha on korduvalt ütelnud, et ta õpetab vaid üht asja: rahulolematuse ehk kannatuse lõpetamist ("dukkha nirodha"). Sündi, vananemist, haigust ja surma ei saa vältida, küll aga saab vältida rahulolematust nende pärast. Kannatamine on isiklik suhe, inimese enda reaktsioon sündmustele ja nähtustele, mis on tegelikult oma tähenduselt tühjad ja millel puudub omaolek. Igasugune reaktsioon toimuvale ongi kannatamine. 
Kannatused on isiklikud ja nad on vahetult seotud kõige sellega, mis moodustab isiksuse. Rahulolematus tekib enese tähtsustamisest, kuna ainult ise saab kannatada. Tähtsustatakse iseennast, mis on tingimuslik ja ajutine. Tingimuslik olemasolu ei saa aga pakkuda lõplikku rahuldust, sest rahulolu pakkuvad objektid ise on ajutised. 
Kannatusi tingivateks põhjusteks on teadmatus, kiindumused ja kippumine. Nende tingimuste eemaldumisel lakkab ka kannatus. Rahulolematus vaibub isetuses.
Trilakṣaṇa

Trilakṣaṇa või tilakkhana, 'kolm tunnust' (sanskriti keeles "trilakṣaṇa"; paali keeles "tilakkhana"; tiibeti keeles "mtshan nyid gsum"; hiina keeles 三法印 "sanfayin"; jaapani keeles "sanbōin") ehk olemasolu tunnused on budismis kõikidele kokkupandud seadmustele ehk kogu sansaarale omased kolm iseloomulikku tunnust: 
Tekst.
Olemasolu tunnused on loetletud Dhammapada värssides 277, 278 ja 279:
Originaal:
Interpretatsioonid.
Ontoloogiliselt.
"Trilakṣaṇa" kirjeldab olemasolu tunnuseid. Olemasolul puudub püsivus, teisiti öeldes, see ei püsi. Sel puudub rahuldamisvõime, teisiti öeldes, see ei saa kedagi rahuldada. Sel puudub omaolemine ehk isesus, teisiti öeldes, see ise pole midagi ega kedagi.
Psühholoogiliselt.
"Trilakṣaṇa" vastab küsimustele: Miks kõik pole nii nagu mina tahan? Miks kõik pole nii nagu enne oli? Miks kõik on halvasti?
Kokkupandu

Kokkupandu (sanskriti keeles "saṃskṛta"; paali keeles "saṅkhata"; tiibeti keeles "’dus byas"; hiina keeles 有爲 "youwei"; jaapani keeles "u’i"), ka tingitu või moodustatu on mõiste budismis, mis iseloomustab kõiki sansaara seadmusi.
Kõik on tekkinud põhjuste (sanskriti keeles "hetu") ja tingimuste ("pratyaya") koosmõjul. Nad on moodustunud, osadest koosnevad, püsitud ja muutuvad. Nad ei eksisteeri iseenesest ega omaette, neil ei ole omaolekut ning nad põhjustavad kannatusi.
Kokkupandu vastand on "kokkupandamatu", mis iseloomustab nirvaanat.
Pakistani jalgpallikoondis

Pakistani jalgpallikoondis on Pakistani rahvuskoondis jalgpallis.
Pakistan ei ole kunagi jõudnud maailmameistrivõistluste finaalturniirile, kuid on neljal korral võitnud Lõuna-Aasia mängud: aastatel 1989, 1991, 2004 ja 2006.
Püsitus

Püsitus ehk püsimatus (sanskriti keeles "anitya"; paali keeles "anicca"; tiibeti keeles "mi rtag pa"; hiina keeles 無 常 "wuchang"; jaapani keeles "mujō") on budismis üks kesksemaid mõisteid. 
Püsitus koos isetuse ("anatta") ja kannatusega ("duḥkha") on kõige olemasoleva tunnused ("trilakṣaṇa").
Püsitus tähendab seda, et kõik on püsimatu, ükski seadmus ei püsi muutumatuna ja millelgi pole püsivat, alalist olemust. 
Teo ja teovilja seaduse tõttu on kõik seadmused pidevas muutumises – tekkimises, lagunemises ja üleminekus – ning vastastikuses sõltuvuses (sõltuvuslik tekkimine). Nirvaana (mõnes koolkonnas ka "ilmaruum") jääb ainsana põhjuslikkuse ringist välja, sest see on "kokkupandamatu" seadmus, mida ei iseloomusta olemine ega olematus.
Interpretatsioonid.
Õpetus sellest, et miski pole püsiv, läbib kogu Paali kaanonit ja teisi budistlikke tekste ja õpetusi. Püsitus, kaduvus, ajutisus jmt on ühed olulisemad kontseptsioonid budismis, mille kohaselt kõik ilmub ja kaob, kõik on näiline ning miski pole tõeline ega tegelik. 
Tõdemus, et kõik muutub, leidub paljudes õpetustes ja see on eraldi võetuna ka üsna triviaalne. Budismi aspektist on see aga oluline eeskätt seoste tõttu isetuse ja kannatuse kontseptsioonidega. Kui miski ei püsi ja kõik on ajutine ning vaid näiline ja kaduv, siis pole miski kindel ega saa millegi peale loota, isegi mitte Jumalale. Ja kui isetuse õpetus ei lase ka mitte enda peale kindel olla, sest ka ise ollakse näiline ja kaduv, tuleb esile kolmas olemasolu tunnus: kannatus.
Ajahn Chah eelistas "püsituse" asemel kasutada sõna "ebakindlus" (tai keeles "my naer"), mis eemaldab tahtmise kuhugi kippuda. Sarnaselt ütleb Tuu-tiki ühes Tove Janssoni Muumitrolli-raamatus: "Kõik on ebakindel ja see mind just rahustabki."
Praktikad.
Püsituse mõistmise arendamiseks kasutusel olevate vaimsete praktikate ja meeleharjutuste puhul keskendutakse ühelt poolt muutumistele ja teiselt poolt olemasolevale hetkele.
Muutumistele keskendumiste eesmärgiks on mõista, et miski pole igavene, kõik muutub, tekib ja kaob. Üks tuntud praktikaid on silmitseda laibaväljadel surnukehi erinevas lagunemise ja roiskumise staadiumis. Seeläbi mõistetakse kõige selgemini ka enda püsitust ja muutumist. Koos sellega arendatakse ka vastumeelsust kehaliste ilmingute ja toimingute suhtes, mis aitab vähendada lõbujanu. 
Olemasolevale hetkele keskendumise eesmärgiks on mõista, et möödunud ja tulevased sündmused eksisteerivad üksnes ettekujutustena teadvuses. Kuna minevik on juba möödunud ja tulevik pole veel saabunud, siis pole neid tegelikult olemas ning kõige lähemal tegelikkusele ollakse just siin ja praegu. Selleks on kasutusel eelkõige sisekaemuslikud meditatsioonitehnikad koos "jhanade" ja võrdse suhtumise arendamisega.
Kutse tantsule (laul)

"Kutse tantsule" on Eesti poplaulja Üllar Jörbergi üks tuntumaid laule, mis ilmus esimest korda 1996. aastal helikassetil "Suur ahv". 
Sel kassetil on märgitud muusika autoriks "Hitman, D. O'Neil" ja sõnade autoriks Onu Bella, kuid järgmisel aastal kasseti ja CD-na ilmunud kogumikul "Kutse peole" on muusika autoriteks nimetatud "Hitman, D. O'Neil, G. Torpey, Dawhite". Laulu aluseks on "eurodance"'i ansambli Maxx 1994. aasta pala "I Can Make You Feel Like", Maxxi plaatidel on muusika autoritena kirjas Dakota O'Neill, Dawhite, Gary Bokoe, George Torpey ja The Hitman.
Laulust on tehtud arvukalt töötlusi ja paroodiaid, üks populaarsemaid uusesitajaid on olnud Tanel Padar telesaates "Su nägu kõlab tuttavalt" (2013).
Zaragoza Ülikool

Zaragoza Ülikool (hispaania keeles "Universidad de Zaragoza") on ülikool Hispaanias Zaragozas.
Ülikool asutati 1542.
Ülikoolis õpib üle 33 000 üliõpilase.
Barcelona Ülikool

Barcelona ülikool (hispaania keeles "Universidad de Barcelona") on ülikool Hispaanias Kataloonias Barcelonas; ühtlasi Kataloonia vanim ja suurim ülikool.
Ülikool asutati 1450.
Ülikoolis õpib üle 81 000 üliõpilase (2009).
Suchowola

Suchowola (valgevene "Сухаволя") on linn Poolas Podlaasia vojevoodkonnas Sokółka maakonnas, Suchowola valla halduskeskus. Suchowola asub Białystokist umbes 52 km põhjas.
Suchowola sai linnaõigused 1777. aastal, kuid kaotas need 1950. aastal. 1997. aastal sai Suchowola linnaõigused tagasi.
1775. aastal püüdis astronoom Szymon Antoni Sobiekrajski välja arvutada Euroopa geograafilist keskpunkti. Sobiekrajski arvutuste kohaselt asub Euroopa geograafiline keskpunkt Suchowolas. Ent sellele on ka mitmeid teisi pretendente.
Suchowola lähedal Okopy külas on sündinud katoliku vaimulik Jerzy Popiełuszko (1947–1984). Jerzy Popiełuszko käis koolis Suchowolas, kus ta lõpetas 1965. aastal lütseumi.
Limericki Ülikool

Limericki ülikool (iiri keeles "Ollscoil Luimnigh") on ülikool Iirimaal Limerickis.
Õppeasutus asutati 1972 ja ülikooli staatus alates 1989.
Ülikoolis õpib üle 13 000 üliõpilase.
Iirimaa Rahvusülikool

Iirimaa Rahvusülikool (iiri keeles "Ollscoil na hÉireann, Gaillimh ar OÉ, Gaillimh") on ülikool Iirimaal Galways.
Ülikool asutati 1845.
Ülikoolis õpib üle 15 000 üliõpilase.
Kongo Demokraatliku Vabariigi jalgpallikoondis

Kongo Demokraatliku Vabariigi jalgpallikoondis on Kongo Demokraatliku Vabariigi rahvuskoondis jalgpallis.
Kongo Demokraatliku Vabariigi jalgpallikoondis (tollase nimega Sairi jalgpallikoondis) jõudis 1974. aasta jalgpalli maailmameistrivõistluste finaalturniirile, kuid alagripist edasi ei jõudnud.
1968. ja 1974. aastal on koondis tulnud Aafrika meistriks.
Praegune koosseis.
Kongo DV jalgpallikoondis 2019. aasta Aafrika rahvaste karikavõistlustel.
Dublini Ülikool

Dublini ülikool (iiri keeles "Ollscoil Átha Cliath") on ülikool Iirimaal Dublinis; ühtlasi riigi vanim ülikool.
Ülikool asutati 1592.
Ülikoolis õpib umbes 15 000 üliõpilast (2003).
Leuveni ülikool

Leuveni ülikool on/oli mitme ülikooli nimi või nime osa:
Dekommuniseerimine Ukrainas

Dekommuniseerimine Ukrainas (ukraina keeles декомунізація в Україні) on Ukrainas 2015. aastal alanud formaalne protsess, mis hõlmas riigi ühiskondlikust elust ja avalikust ruumist kommunismi pärandi eemaldamist.
Protsessi kulg.
2015. aasta mais allkirjastas president Petro Porošenko seadused, mis sätestasid kuue kuu jooksul kommunistlike monumentide eemaldamise ja kommunistlike nimedega avalike paikade ümbernimetamise.
2016. aastaks oli ümber nimetatud üle 50 000 tänava ja ligi tuhat asulat. Maha oli võetud 1320 Lenini ja 1069 muud kommunistlikku monumenti.
Kolmel Ukraina kommunistlikul parteil keelati osalemine valimistel.
Leuveni Katoliiklik Ülikool

Katholieke Universiteit Leuven, ka KU Leuven on hollandikeelne ülikool Belgias Leuvenis.
Ülikool tegutseb praegusel kujul alates 1968.
Ülikoolis õpib üle 34 000 üliõpilase (2009).
Ukraina Konstitutsioonikohus

Ukraina Konstitutsioonikohus (ukraina keeles Конституційний Суд України) on Ukraina põhiseaduslikkuse järelevalve kohus.
Leuveni vana ülikool

Leuveni vana ülikool (prantsuse keeles "Université catholique de Louvain", hollandi keeles "Katholieke Universiteit Leuven") oli 1425–1797 tegutsenud ladinakeelne katoliiklik ülikool Belgias Leuvenis.
Université catholique de Louvain

Université catholique de Louvain (prantsuskeelne nimi) on prantsuskeelne ülikool Belgias Louvain-la-Neuve'is.
Ülikool tegutseb praegusel kujul 1968.
Ülikoolis õpib üle 31 000 üliõpilase (2017).
Nkulunkulu Mnikati wetibusiso temaSwati

Nkulunkulu Mnikati wetibusiso temaSwati on Svaasimaa riigihümn. Hümn on kasutusel 1968. aastast alates. Selle sõnade autor on Andrease Enoke Fanyana Simelane ja viisi autor David Kenneth Rycroft.
Svaasikeelne tekst.
&lt;poem style="font-style: italic;" lang="ss"&gt;
Nkulunkulu Mnikati wetibusiso temaSwati,
Siyatibonga tonkhe tinhlanhla,
Sibonga iNgwenyama yetfu,
Live, netintsaba nemifula.
Busisa tiphatsi mandla takaNgwane,
Nguwe wedwa Somandla wetfu,
Sinike kuhlakanipha, lokungenabucili,
Simise usicinise, Simakadze!
&lt;/poem&gt;
Ingliskeelne tekst.
&lt;poem style="font-style: italic;" lang="en"&gt;
O Lord our God, bestower of the blessings of the Swazi;
We give Thee thanks for all our good fortune;
We offer thanks and praise for our King
And for our fair land, its hills and rivers.
Thy blessings be on all rulers of our Country;
Might and power are Thine alone;
We pray Thee to grant us wisdom without deceit or malice.
Establish and fortify us, Lord Eternal.
&lt;/poem&gt;
Natalja Šaptala

Natalja Šaptala (ukraina keeles Наталія Костянтинівна Шаптала; sündinud 18. aprillil 1959 Donetskis) on Ukraina jurist, endine Ukraina Konstitutsioonikohtu (KSU) esimees. 
Töökäik.
2010. aasta septembris valis 10. Ukraina kohtunike kongress ta KSU kohtunikuks.
Subhūti

Subhūti oli Šākjamuni õpilane.
Subhūtit mainitakse budismi kõikide peamiste voolude tekstides, kuid Tipiṭakas jääb ta võrreldes teiste Šākjamuni õpilastega, nagu Ānanda, Šāriputra ja Maudgaljājana, tagaplaanile. Ometi nimetatakse teda juba seal esimeseks üksildaseks (askeediks-erakuks).
Mahajaanas, eriti ületava mõistmise suutrates, on Subhūti Šākjamuni peamisi õpilasi ning sealjuures kõige võimekam. Sageli selgitab ta teistele õpetuse keerulisi probleeme.
«Lootossuutras» pöördub Subhūti Šākjamuni poole kaebusega, et ei suuda jõuda ülimasse täielikku virgumisse, kuid Šākjamuni rahustab teda, öeldes, et tulevikus saab Subhūti buddhaks nimega Šašiketu.
Tykocin

Tykocin on linn Poolas Podlaasia vojevoodkonnas Białystoki maakonnas, Tykocini valla halduskeskus. Linn asub Narewi jõe ääres. Tykocin asub Białystoki kesklinnast umbes 27 km lääneloodes.
Tykocinit on ürikutes mainitud juba 11. sajandil. Linnaõigused sai 1425. aastal, kuid kaotas need 1950. aastal. Tykocin sai linnaõigused tagasi 1993. aastal.
Moldova Konstitutsioonikohus

Moldova Konstitutsioonikohus (rumeenia keeles "Curtea Constituțională a Republicii Moldova") on Moldova põhiseaduslikkuse järelevalve kohus.
Konstitutsioonikohtu institutsioon loodi põhiseadusega, mis võeti vastu 1994. aasta juulis. Kohus alustas tööd 1995. aasta veebruaris.
ÜRO peakorter

Ühinenud Rahvaste Organisatsiooni (ÜRO) peakorter paikneb New Yorgis asuvas hoonetekompleksis, mille kujundajaks oli Wallace Harrisoni juhitud arhitektide nõukogu ja ehitajaks arhitektuurifirma Harrison &amp; Abramovitz. Hoonetekompleks on olnud ÜRO ametlikuks peakorteriks alates selle valmimisest 1952. aastal.
Asukoht.
Peakorter asub Manhattani Turtle Bay linnaosas, 6,9–7,3 hektari suurusel alal, kust avaneb vaade East Riverile. Hoonetekompleksi piirideks on First Avenue läänes, East 42nd Street lõunas, East 48th Street põhjas ja East River idas. Nime "Turtle Bay" kasutatakse aeg-ajalt ÜRO peakorteri või kogu ÜRO metonüümina.
Olemus.
Peakorteris asuvad ÜRO peamised asutused, sealhulgas peaassamblee ja julgeolekunõukogu, kuid mitte rahvusvaheline kohus, mis asub Haagis. Ühinenud Rahvaste Organisatsioonil on veel kolm piirkondlikku peakorterit, mis asuvad Genfis (Šveits; avati 1946. aastal), Viinis (Austria; avati 1980. aastal) ja Nairobis (Keenia; 1996. aastal). Need täiendavad bürood aitavad esindada ÜRO huve, hõlbustada diplomaatilist tegevust ning neil on teatud eksterritoriaalsed õigused.
Kvartal.
Kuigi ÜRO peakorter asub New Yorgis, on selle peakorteri jaoks kasutatav kvartal ⁠– maa ja hooned – Ühinenud Rahvaste Organisatsiooni, mitte Ameerika Ühendriikide valitsuse halduses. Need alad on tehniliselt ekstraterritoriaalsed USA valitsuse ja ÜRO vahel sõlmitud lepingu alusel. Vastutasuks kohalike politsei-, tuletõrje- ja muude teenuste kasutamise eest nõustub ÜRO tunnistama enamikku kohalikke, riiklikke ja föderaalseid seadusi.
Kambja Valla Sõnumid

Kambja Valla Sõnumid (aastatel 2017–2021 "Olevik ja Koduvald") on aastast 2017 ilmuv ajaleht, mis vahendab Kambja valla uudiseid. Lehte annab välja Kambja vallavalitsus.
Kambja Valla Sõnumid on endiste vallaajalehtede Olevik ja Koduvald järeltulija. 2021. aasta märtsist kannab ajaleht nime "Kambja Valla Sõnumid".
Olevik (ajaleht, 1997)

Olevik oli 1997-2017 ilmunud ajaleht, mis vahendas Ülenurme valla uudiseid. Lehte andis välja Ülenurme vallavalitsus.
Pärast 2017. aasta haldusreformi, mille käigus liitus Ülenurme vald Kambja vallaga, annab endise Ülenurme valla aladel toimuva kohta uudised edasi Olevik ja Koduvald.
Oma Leht

Oma Leht oli 1994-2017 ilmunud ajaleht, mis vahendas Tahkuranna valla uudiseid. Lehte andis välja Tahkuranna vallavalitsus. Lehte toimetas Tiiu Sommer.
Pärast 2017. aasta haldusreformi, mille käigus liitus Tahkuranna vald Häädemeeste vallaga, annab endise Tahkuranna valla aladel toimuva kohta uudised edasi Liiviranna.
Kongo Vabariigi jalgpallikoondis

Kongo Vabariigi jalgpallikoondis on Kongo Vabariigi rahvuskoondis jalgpallis.
Koondis ei ole kunagi jõudnud MM finaalturniirile. 1972. aastal võideti Aafrika rahvaste karikavõistlused jalgpallis.
2018. aastast on petreener brasiillane Valdo Filho.
UNESCO maailmapärand Lõuna-Koreas

Lõuna-Korea alal on UNESCO maailmapärandi nimistus 17 objekti ja 13 objekti kandidaati.
Nimistusse on kantud:
President (film)

"President" (vene keeles "Президент") on Vladimir Solovjovi 2015. aasta dokumentaalfilm, mis kajastab Putini-ajastut Vladimir Putinile soodsast vaatevinklist. 
Koos Andrei Kodrašovi dokumentaalfilmiga "Krimm. Tee koju" olid need kaks 2015. aasta vaadatuimat dokumentaalfilmi Venemaal.
Wall Street Journal nimetas filmiga seoses Putinit "rahvuse säilitajaks Venemaa ja Lääne teravnenud suhete foonil".
Kleszczele

Kleszczele (valgevene keeles Кляшчэлi) on linn Poolas Podlaasia vojevoodkonnas Hajnówka maakonnas, Kleszczele valla halduskeskus. Linn asub Valgevene piirist ligikaudu 9 km kaugusel.
Kleszczele sai linnaõigused 1523. aastal. 1777. aastal hävis tulekahjus suurem osa linnast. Kleszczele kaotas linnaõigused 1950. aastal, kuid sai need 1993. aastal tagasi.
Goniądz

Goniądz (valgevene "Гонёндз") on linn Poolas Podlaasia vojevoodkonnas Mońki maakonnas, Goniądzi valla halduskeskus. Goniądz asub Biebrza jõe ääres, Mońkist umbes 11 km põhjaloodes.
Ürikutes on Goniądzi esimest korda mainitud 1358. aastal, linnaõigused sai 1547. aastal.
Teises maailmasõjas hävis umbes 80% linnast.
Washington Square Park

Washington Square Park on 39 500 m2 suurune avalik park Lower Manhattanil, New Yorgis Greenwich Village'i naabruskonnas. See on üks tuntumaid New Yorgi avalikke parke, samuti on see ka kohtumispaik ja kultuurilise tegevuse keskus. Seda haldab New Yorgi Department of Parks and Recreation.
Washington Square Park avati 1871. aastal. Pargis asub Washington Square Arch.
New Yorgi tuletõrje

New Yorgi tuletõrje (inglise keeles "Fire Department of the City of New York"; FDNY), on New Yorgi linnavalitsuse osakond, mis tegeleb tuletõrjet, päästet ja kiirabiteenuseid puudutavate ülesannete täitmisega New Yorgi viies linnaosas.
New Yorgi tuletõrje on suurim munitsipaaltuletõrje Ameerika Ühendriikides ja suuruselt teine maailmas Tokyo tuletõrje järel. FDNY-s töötab ligikaudu 11 033 tuletõrjujat ning 4301 erakorralise meditsiini tehnikut, parameedikut ja tuletõrjeinspektorit. Selle eeskirjad on sätestatud New Yorgi reeglite 3. jaotises. FDNY teenindab rohkem kui 8,5 miljonit elanikku 782 ruutkilomeetrises piirkonnas.
Muhu roosa

Muhu roosa, ka muhuroosa ja kiperoosa on särav fuksia- või magentapunast meenutav värvitoon, mida kasutati Muhu rahvarõivastes, eriti Muhu lilltikandis ja kiritriipudena Muhu kollastel "siilik"utel.
Variatsioonid.
Muhu roosa värv võib olla tumedam ja teravam või ka heledam, kuid see on mõlemal juhul ere värvus, mis peab traditsiooni kohaselt olema soojatooniline, seepärast soovitatakse valget lõnga rodamiiniga värvides (selleks otstarbeks toodetavale värvipulbrile ongi antud nimi "Muhu roosa") lisada väike kogus oranži värvi ja pärast kuumutamist jätta lõng värvivette kauaks jahtuma. Sooja tooni lisab värvimiseks võetud lõnga mitte lumivalge, vaid lambavalge toon.
Saamine.
Aniliinvärvi abil saadud värvuse kasutamine Muhu rahvarõivas jääb 19. sajandi lõppu ja 20. sajandi algusse. Uuemast ajast on ka teateid muhuroosa tooni saamisest krepp-paberiga värvimisel. Tänapäeval on levinum vahend muhuroosa värvuse andmiseks lõngale rodamiin B, mida aga traditsioonilise muhuroosa tundjad ilma kollaka lisandita liiga käreda- ja külmatooniliseks peavad ja mis teatud valguses annab fluorestseeruva efekti.
Kasutamine.
Traditsiooni hoida soovides toodetakse ja müüakse Muhu roosat lõnga kinnaste kudumiseks, tikandiks ja seelikukangasse kudumiseks tänapäevalgi või värvivad käsitöölised seda oma tarbeks ise.
Kiperoosa on Muhu pagarite Muhu seemneleiva pakendi tunnusvärv.
Kiperoosa raamatuseljaga ja koldsepunase kaanega on kujundatud 2010. aastal välja antud Muhu tikandi raamat "Meite muhu mustrid".
Rodamiiniga saadud kiperoosade toonide kasutusel põhines Saaremaalt pärit moekunstniku Karin Kreeki kollektsioon "KIPE" ERKI Moeshow'l 2019. aastal, mis pälvis publiku lemmiku tiitli.
Kitsapi maakond

Kitsapi maakond ("Kitsap County") on maakond USA-s Washingtoni osariigis. 2010. aasta rahvaloenduse järgi elas maakonnas 251 133 inimest. Maakonna halduskeskus on Port Orchard ja suurim linn on Bremerton.
Statistiline mehaanika

Statistiline mehaanika on oluline mehaanika haru, mis kirjeldab paljudest osakestest koosnevate süsteemide käitumist statistika abil. Statistiline mehaanika on kaasaegse füüsika üks alustalasid ning on vajalik iga suure vabadusastmete arvuga füüsikalise süsteemi alusuuringuteks. Statistilises mehaanikas lähenemisviisi aluseks on statistilised meetodid, tõenäosusteooria ja mikroskaalal kehtivad füüsikaseadused.
Statistilist mehaanikat võib kasutada suurte süsteemide termodünaamilise käitumise kirjeldamiseks. Statistilise mehaanika haru, mis laiendab klassikalist termodünaamikat nimetatakse ka statistiliseks termodünaamikaks.
Irõna Venediktova

Irõna Venediktova (ukraina Ірина Валентинівна Венедіктова; sündinud 21. septembril 1978 Harkivis) on Ukraina jurist, poliitik ja riigiametnik.
Töökäik.
Kandideeris 2019. aasta erakorralistel parlamendivalimistel erakonna Rahva Teener valimisnimekirjas Ukraina Ülemraadasse. 
President Volodõmõr Zelenskõi määras ta 27. detsembril 2019 Ukraina Riikliku Juurdlusbüroo direktori kohusetäitjaks ning vabastas ta 17. märtsil 2020. Loobus pärast DBR-i direktori kohusetäitjaks saamist oma mandaadist. Ülemraada vabastas ta 2020. aasta jaanuaris mandaadist. 
Ukraina peaprokuörina.
President Volodõmõr Zelenskõi nimetas Venediktova 17. märtsil 2020 Ukraina peaprokuröriks. 17. juulil 2022 eemaldas president Zelenskõi oma ukaasiga Venediktova ametikohuste täitmisest.
Eesti naiste karikavõistlused võrkpallis

Eesti naiste karikavõistlused võrkpallis on Eesti Võrkpalli Liidu korraldatavad karikavõistlused naistele.
Dannebrog (laev, 1932)

Dannebrog ehk Kuninglik laev Dannebrog on Taani kuninganna Margrethe II ning Taani kuningliku perekonna jahtlaev, mis kuulub Taani mereväe koosseisu pardanumbriga A450 (seda ei ole pardale maalitud). Laeva kasutatakse Taani kuningliku perekonna ametlikeks välisvisiitideks ja suvereisideks Taanis.
Nimi.
Jahtlaeva nimi tuleneb Taani Kuningriigi lipu nimest "Dannebrog", mis tähendab vanataani keeles "taanlaste riiet" (võimalik, et on pärit friisi keelest ja tähendab "punast riiet"). Nimi on sama, mis eelmisel kuninglikul laeval, ratasaurikul Dannebrog (laev, 1879).
Ajalugu.
Dannebrog käis Taani kuninganna visiidil Tallinnas 1992. aasta suvel ja uuesti 14.–15. juunil 2019, mil laev sildus Lennusadamas. Legendi kohaselt ilmutas maailma vanim siiani kasutusel olev riigilipp end Lindanise all 1219. aastal Lindanise lahingu ajal.
Amuuri roninastik

Amuuri roninastik ("Elaphe schrenckii") on maoliik.
Etümoloogia.
Madu on saanud oma ladinakeelse nime baltisakslastest Venemaa zooloogi, geograafi ja etnograafi Leopold von Schrencki auks.
Kirjeldus.
Amuuri roninastik võib kasvada kuni 2 meetri pikkuseks. On väga hea ronija, võib puudel ronida kuni 10 m kõrguseni. Ujub ja sukeldub hästi. Isased on emastest suuremad. Muneb niiskesse samblasse, lehe- või sõnnikuhunnikusse. Talvitub septembrist maini.
Amuuri roninastik on mürgitu.
Amuuri roninastik toitub närilistest, konnadest, lindudest ja nende munadest.
Levila.
Amuuri roninastik on levinud Kaug-Idas Venemaal Amuuri oblastis, Primorje krais ja Habarovski krais, Hiina kirdeosas, Mongoolias ja Koreas.
Adamsi maakond (Washington)

Adamsi maakond ("Adams County") on maakond USA-s Washingtoni osariigis.
2020. aasta rahvaloenduse järgi elas maakonnas 20 613 inimest. Aastal 2010 oli elanikke 18 728. Adamsi maakond on suurima ladinaameeriklaste osatähtsusega maakond osariigis – 2020. aastal moodustasid ladinaameeriklased maakonna rahvastikust 63,65%.
Maakonna halduskeskus on Ritzville ja suurim linn on Othello. Ritzville asub maakonna kirdeosas, kus maantee kohtub U.S. Route 395 kohtub Seattle'i ja Spokane'i vahel kulgeva kiirteega Interstate 90.
Ajalugu.
Maakond moodustati 28. novembril 1883 Whitmani maakonna osast. Maakond on saanud nime Ameerika Ühendriikide teise presidendi John Adamsi järgi.
Asotini maakond

Asotini maakond ("Asotin County") on maakond USA-s Washingtoni osariigis.
2010. aasta rahvaloenduse järgi elas maakonnas 21 623 inimest.
Maakonna halduskeskus on Asotin ja suurim linn on Clarkston.
Jine keel

Jine keel ehk piro keel on Peruus räägitav keel, mis kuulub aravaki keelkonda. Lähemad sugulaskeeled on apurinani ja injapari keel.
Jine keeles on 16 konsonantfoneemi ja 10 vokaalfoneemi.
Märt Mohn

Märt Mohn (ka Mond 9. jaanuar 1811 – 6. november 1872) oli Kreutzwaldi kaastööline, populaarse laulu "Kui ma alles noor veel olin" autor.
Märt Mohn sündis Laiuse kihelkonnas, Palupere külas Laulumärdil. Tema isa oli Erigo Jüri ja ema Mari Mohn. Töötas Võrus Krümmeri erakoolis kooliteenijana 1831–1845, hiljem Võrus juuksurina.
Kreutzwald on koostanud 12 laulu sisaldava vihiku pealkirjaga "Estnische lieder, gedichte von Märt Mohn". "Kui ma alles noor veel olin" on rahvaluulekogujad korduvalt mitmetes variantides üles kirjutanud. Trükituna ilmus esimest korda 1876. aasta sügisel koos nootidega Eesti Postimehe Kalendris 1877, allikaviitega "rahvasuust üles pannud R. Kallas".
UNESCO maailmapärand Jaapanis

Jaapani alal on UNESCO maailmapärandi nimistus 23 objekti ja seitse objekti kandidaati.
Nimistusse on kantud
Nimistusse kandideerib alates 1992. aastast veel seitse objekti.
Czyżew

Czyżew on linn Poolas Podlaasia vojevoodkonnas Wysokie Mazowieckie maakonnas, Czyżewi valla halduskeskus. Czyżew asub Zambrówist umbes 22 km lõunas.
Czyżewit on ürikutes esmamainitud 1187. aastal. Linnaõigused sai 1738. aastal, kuid kaotas need 1870. aastal. 1. jaanuaril 2011 sai Czyżew linnaõigused tagasi.
Avatud Ülikool

Avatud Ülikool (inglise keeles "Open University") on avatud ülikooli tüüpi õppeasutus, kus õpivad peamiselt Suurbritannia üliõpilased; ühtlasi suurim Suurbritannia ülikool. Enamik ülikooli õppetööst ei toimu mitte ülikoolilinnakus, vaid väljaspool seda, eelkõige veebis. Paljusid kursuseid saab läbida ka väljaspool Suurbritanniat.
Ülikool asutati 1969.
Ülikoolis õpib üle 168 000 üliõpilase (umbes 2016).
Fetaalne alkoholisündroom

Fetaalne alkoholisündroom (inglise keeles "Fetal alcohol spectrum disorder" – FASD) on sünnidefekt, mis on tulemuseks rasedusaegsest alkoholi tarbimisest. Raseduse ajal pole ohutut aega, millal alkoholi tarbida. Alkohol läbib platsenta ning läheb loote verre, mille kaudu kahjustab aju ja muid elundeid. 
Diagnoosimine.
FASd diagnoosimine võib olla raskendatud, kuna ei suudeta kindlaks teha täpset alkoholitarbimise ajalugu. Füüsilisteks sümptomiteks võivad olla eristusvõimelised näojooned, milleks on väikesed silmad, väike pea, õhuke ülahuul ja lamedad ülahuule kurrud. Aju ja kesknärvisüsteemis on probleemideks tasakaaluhäired, õpiraskused ja hüperaktiivsus. Sotsiaalseteks probleemideks on inimestega suhtlemise raskused ja probleemid impulsikontrolliga. Sümptomeid on fetaalsel alkoholisündroomil palju, kuid diagnoosimiseks peavad olema täidetud kindlad kriteeriumid:
Põhjused.
Fetaalse alkoholisündroomi põhjuseks on raseduse ajal alkoholi tarbimine, kuid see kahjustab loote arengut veel mitmel viisil:
Ravi.
Fetaalset alkoholisündroomi ei saa ravida, kuid varajane sekkumine saab parandada lapse arenemist. Varajane diagnoos ja sekkumine on tähtis selleks, et laps ja lapsevanemad oskaksid olla valmis raskusteks lapse kasvamisel. Sümptomeid saab leevendada mitmel viisil:
Ajalugu.
Fetaalset alkoholisündoomi on tuntud aegade algusest, kuid mõistena võeti see kasutusele 1973. aastal, kui seda kasutasid Briti meditsiiniajakirjas The Lancet David Smith ja Kenneth Jones. Juba piiblis on toodud välja lause: “Seepärast olge ettevaatlik ja ärge jooge veini ega tugevat jooki ega sööge midagi ebapuhast,” mida öeldi naisele, kes oli rasedaks jäänud. Selle meditsiinilise olemasolu avastas 1899. aastal William Sullivan. Sullivan võrdles alkohoolikutest vangide rasedust nende sugulaste omaga ning sai teada, et suremus osutus suuremaks alkohoolikutest naiste laste puhul.